A)

A programok irányítási és kontrollrendszereinek felállítása (a CPR 74. cikkének (2) bekezdése), a CPR 7., 72. cikke, 74. cikkének (2) bekezdése, ERFA, ESZA, KA, ETHA: a CPR 123. cikke; EMVA: az 1305/2013/EU rendelet 65. és 66. cikke, valamint az 1306/2013/EU európai parlamenti és tanácsi rendelet (6) vonatkozó rendelkezései; ETHA: az 508/2014/EU rendelet 97. és 99. cikke, valamint az 1014/2014/EU felhatalmazáson alapuló rendelet (7). A programok irányítási és kontrollrendszereinek felállításához kapcsolódó dokumentumok: — az irányítási és kontrollrendszerek felállításának szabályait tartalmazó dokumentumok; — az eredményes és arányos csalásellenes intézkedések biztosítását szolgáló eljárásokra vonatkozó dokumentumok (a CPR 125. cikke (4) bekezdésének c) pontja); — a monitoringbizottság munkájának támogatására vonatkozó eljárásokra vonatkozó dokumentumok; — olyan rendszerre vonatkozó eljárásokról szóló dokumentumok, amely számítógépesített formában gyűjti, rögzíti és tárolja az egyes műveletekre vonatkozó, azok monitoringjához, értékeléséhez, pénzügyi irányításához, ellenőrzéséhez és auditjához szükséges adatokat, ideértve adott esetben az egyes résztvevőkre vonatkozó adatokat és szükség esetén az adatok nemenkénti mutatók szerinti bontását; — az irányító hatóság által a CPR 123. cikkének (6) és (7) bekezdése értelmében hivatalosan átruházott feladatok végrehajtásának felügyeletére vonatkozó eljárásokkal kapcsolatos dokumentumok; — a műveletek értékelésére, kiválasztására és jóváhagyására, valamint annak biztosítására szolgáló eljárásokról szóló dokumentumok, hogy végrehajtásuk teljes időtartama alatt megfeleljenek a vonatkozó szabályoknak (a CPR 125. cikkének (3) bekezdése), ideértve azokat az utasításokat és iránymutatásokat, amelyek biztosítják, hogy a műveletek a CPR 125. cikke (3) bekezdése a) pontjának i. alpontjával összhangban hozzájáruljanak a megfelelő prioritási tengelyek szerinti egyedi célkitűzések és eredmények eléréséhez, továbbá eljárások annak biztosítására, hogy olyan műveleteket nem választanak ki, amelyeket a kedvezményezett finanszírozási kérelmének benyújtása előtt már fizikailag befejeztek vagy teljes körűen végrehajtottak (ideértve azokat a közreműködő szervezetek által alkalmazott eljárásokat is, amelyek esetében a műveletek értékelésének, kiválasztásának és jóváhagyásának átruházására került sor); — a következő eljárásokra vonatkozó dokumentumok: az annak biztosításához szükséges eljárások, hogy a kedvezményezett megkapja az egyes műveletek támogatási feltételeit tartalmazó dokumentumot, ideértve azokat az eljárásokat is, amelyekkel biztosítható, hogy a kedvezményezettek vagy külön elszámolási rendszert vagy megfelelő számviteli szabályzatot tartsanak fenn a művelethez kapcsolódó valamennyi ügylethez; — a következő eljárásokra vonatkozó dokumentumok: eljárások a műveletek ellenőrzésére (a CPR 125. cikkének (4)–(7) bekezdésével összhangban), többek között a műveletek uniós szakpolitikákkal (például a partnerségre és a többszintű kormányzásra, a nemek közötti egyenlőség előmozdítására, a megkülönböztetés tilalmára, a hozzáférhetőség fogyatékos személyek számára való biztosítására, a fenntartható fejlődésre, a közbeszerzésekre, az állami támogatásra és a környezetvédelmi szabályokra vonatkozó politikákkal) való összhangjának biztosítására, valamint az ezen ellenőrzéseket végrehajtó hatóságok és szervezetek azonosítására; — azon eljárásokra vonatkozó dokumentumok, amelyeket a visszatérítési kérelmek kedvezményezettektől való átvétele, vizsgálata és jóváhagyása során alkalmaznak, és amelyekkel a kedvezményezettek számára a kifizetések engedélyezése, végrehajtása és elszámolása történik a CPR 122. cikkének (3) bekezdése szerint 2016-tól előírt kötelezettségekkel összhangban (ideértve a kifizetési kérelmek feldolgozásának átruházása esetén a közreműködő szervezetek által alkalmazott eljárásokat is), tekintettel a kifizetések kedvezményezetteknek való teljesítésére a CPR 132. cikkében megjelölt 90 napos határidőre; — a Bizottságnak benyújtandó éves végrehajtási jelentések és záró végrehajtási jelentések elkészítésére vonatkozó eljárásokról szóló dokumentumok (a CPR 125. cikke (2) bekezdésének b) pontja), ideértve a teljesítménymutatókkal kapcsolatos megbízható adatok gyűjtésére és bejelentésére szolgáló eljárásokat is (a CPR 125. cikke (2) bekezdésének a) pontja); — a vezetői nyilatkozat elkészítésére vonatkozó eljárásokról szóló dokumentumok (a CPR 125. cikke (4) bekezdésének e) pontja); — a végső auditjelentések és az elvégzett ellenőrzések éves összefoglalójának elkészítésére vonatkozó eljárásokról szóló dokumentumok, ideértve a rendszerekben azonosított hibák és hiányosságok jellegének és mértékének elemzését, valamint a megtett vagy tervezett javító intézkedéseket (a CPR 125. cikke (4) bekezdésének e) pontja); — a személyzet fenti eljárásokról való tájékoztatására szolgáló eljárásokról szóló dokumentumok, valamint a szervezett/tervezett képzések és a kiadott útmutatások ismertetése (dátum és hivatkozás); — azon eljárások leírásáról szóló dokumentumok, amelyeket a közreműködő szervezetek az átruházott feladatok elvégzéséhez, az igazoló hatóság pedig a közreműködő szervezetekre átruházott feladatok hatékony végrehajtásának felügyeletéhez alkalmaz; — a szabálytalanságok (köztük a csalás) bejelentésére, korrekciójára és nyomon követésére, valamint a visszavont és visszafizettetett összegek, a visszafizetendő összegek, a nem visszafizettethető összegek és a valamely közigazgatási jogorvoslati eljárás vagy felfüggesztő hatályú közigazgatási fellebbezés miatt felfüggesztett műveletekben érintett összegek nyilvántartására szolgáló eljárásról szóló dokumentumok; — a Bizottság szabálytalanságokról való értesítésére vonatkozó, a CPR 122. cikke (2) bekezdése szerinti kötelezettségnek való megfelelést biztosító eljárásról szóló dokumentumok; — a kifizetési kérelmek elkészítésére és benyújtására vonatkozó eljárásokkal kapcsolatos dokumentumok; — azon intézkedések leírásával kapcsolatos dokumentumok, amelyek révén az igazoló hatóság hozzáfér a kifizetési kérelmek elkészítéséhez és benyújtásához szükséges, műveletekkel kapcsolatos információkhoz, többek között az irányító hatósági ellenőrzések (a CPR 125. cikkével összhangban) és minden vonatkozó audit eredményéhez; — azon eljárás leírásával kapcsolatos dokumentumok, amelyet a kifizetési kérelmek elkészítéséhez és Bizottságnak való megküldéséhez alkalmaznak, ideértve az utolsó időközi kifizetési kérelemnek az előző számviteli év végét követő év július 31-ig történő benyújtására szolgáló eljárást is; — a Bizottság részére benyújtandó költségelszámolások igazolásához alapul vett számviteli rendszer leírásáról szóló dokumentumok (a CPR 126. cikkének d) pontja): — a 966/2012/EU, Euratom európai parlamenti és tanácsi rendelet (8) 59. cikkének (5) bekezdésében említett elszámolások elkészítésére szolgáló eljárások leírásával kapcsolatos dokumentumok (a CPR 126. cikkének b) pontja); — az elszámolások teljességének, pontosságának és valódiságának, továbbá annak igazolására szolgáló intézkedésekről szóló dokumentumok, hogy az elszámolásokban feltüntetett kiadások az összes audit eredménye alapján megfelelnek az alkalmazandó jognak (a CPR 126. cikkének c) pontja); — a köztámogatás, így többek között az uniós támogatás azonnali visszafizettetésének biztosítására szolgáló rendszerre vonatkozó dokumentumok; — a megfelelő ellenőrzési nyomvonal biztosítására szolgáló eljárásokra vonatkozó dokumentumok, amelyek keretében számítógépes formában rögzítik az egyes műveletekre, többek között a CPR műveletek tartósságáról szóló 71. cikkének alkalmazásából eredő visszafizettetésekre vonatkozó számviteli adatokat, ideértve a visszafizettetett, a visszafizetendő, a kifizetési kérelemből visszavont, a nem visszafizettethető, valamint a valamely közigazgatási jogorvoslati eljárás vagy felfüggesztő hatályú közigazgatási fellebbezés miatt felfüggesztett műveletekben érintett összegeket; — a visszafizettetett vagy a bejelentendő kiadásokból visszavonandó összegek levonására szolgáló intézkedésekkel kapcsolatos dokumentumok; — az információs rendszerrel kapcsolatos dokumentumok, beleértve a folyamatábrát (központi vagy közös hálózati rendszer, illetve decentralizált rendszer a rendszerek közötti kapcsolatokkal együtt); — az informatikai rendszerek biztonságának ellenőrzésére szolgáló eljárásokkal kapcsolatos dokumentumok; — az operatív programokra és vidékfejlesztési programokra vonatkozó nemzeti támogathatósági szabályok; — az együttműködési programok kiadásainak elszámolhatóságára vonatkozó szabályok elfogadása Az esb-alapok intervenciós stratégiájának kidolgozása és a programozási dokumentumok elkészítése során a tagállamoknak tiszteletben kell tartaniuk a Chartában meghatározott védett jogokat és az abban foglalt alapelvek szerint eljárniuk. Ebben az összefüggésben a Charta legfontosabb rendelkezései a 47. cikk, amely elismeri a hatékony jogorvoslathoz és a tisztességes eljáráshoz való jogot, beleértve a meghallgatáshoz való jogot is, a magán- és családi élet tiszteletben tartásáról szóló 7. cikk, valamint a személyes adatok védelméről szóló 8. cikk.